SET พลิกปิดลบ 0.29 จุด จับตาประชุมโอเปก-การเมืองในประเทศปลายสัปดาห์นี้
SET พลิกปิดลบ 0.29 จุด จับตาประชุมโอเปก-การเมืองในประเทศปลายสัปดาห์นี้ โดยดัชนีปิดตลาดวันนี้ ที่ 1,672.32 จุด ลดลง 0.29 จุด หรือ 0.02% มูลค่าการซื้อขาย 4.66 หมื่นล้านบาท
7 ธ.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ 1,672.32 จุด ลดลง 0.29 จุด หรือ 0.02% มูลค่าการซื้อขาย 4.66 หมื่นล้านบาท
10 หุ้นกดดัชนีวันนี้

โดยนายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส เปิดเผยว่า ตลาดหุ้นไทยวันนี้แกว่งไซด์เวย์ในลักษณะพักฐานหลังจากที่วานนี้ปรับตัวขึ้นไปแรง ซึ่งตลาดได้ตอบรับปัจจัยบวกจากสงครามการค้าไปแล้ว และก็ยังไม่ได้มีปัจจัยใหม่เข้ามาหนุน อีกทั้งเข้าใกล้ช่วงวันหยุดระยะยาวก็ทำให้อาจมีแรงขายออกมาบ้าง  และวอลุ่มเทรดที่บางลง แนวโน้มตลาดฯจึงพักตัวในระยะสั้น
ด้านตลาดหุ้นในภูมิภาคเอเชียวันนี้แกว่งไซด์เวย์ทั้งในแดนบวก-ลบ ซึ่งเป็นลักษณะของการพักตัวเช่นกัน ยกเว้นตลาดหุ้นญี่ปุ่นที่ปรับตัวลงแรง โดยปัจจัยที่จะต้องติดตามเป็นการประชุมกลุ่มประเทศผู้ส่งออกน้ำมัน (โอเปก) ที่จะมีขึ้นในวันที่ 6 ธ.ค.นี้ และในวันที่ 7 ธ.ค.จะมีการประชุมพรรคการเมือง ซึ่งก็จับตาประเด็นปลดล็อกการทำกิจกรรมทางการเมือง อีกทั้งในช่วงกลางเดือนธ.ค.ก็จะมีการประชุมธนาคารกลางของแต่ละประเทศซึ่งเป็นครั้งสุดท้ายของปี ทั้งการประชุมธนาคารกลางยุโรป (ECB), การประชุมธนาคารกลางสหรัฐ (เฟด) และการประชุมคณะกรรมการนโยบายการเงิน (กนง.) เป็นต้น
สำหรับพรุ่งนี้ (5 ธ.ค.) ตลาดหุ้นไทย ปิดทำการ เนื่องในวันคล้ายวันเฉลิมพระชนมพรรษาพระบาทสมเด็จพระปรมินทรมหาภูมิพลอดุลยเดช บรมนาถบพิตร วันชาติ และวันพ่อแห่งชาติ
ส่วนแนวโน้มการลงทุนในวันพฤหัสบดี (6 ธ.ค.) นายวีระวัฒน์ กล่าวว่า ตลาดฯคงจะแกว่งไซด์เวย์ในกรอบแคบ ในช่วงรอดูการประชุมพรรคการเมือง ซึ่งอาจจะรับรู้จะเลือกตั้งได้เมื่อไร
พร้อมให้แนวรับ 1,665-1,660 จุด ส่วนแนวต้าน 1,680 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT มูลค่าการซื้อขาย 3,040.92 ล้านบาท ปิดที่ 51.50 บาท ลดลง 0.25 บาท
CPALL มูลค่าการซื้อขาย 2,526.14 ล้านบาท ปิดที่ 71.75 บาท เพิ่มขึ้น 0.25 บาท
PTTEP มูลค่าการซื้อขาย 2,361.81 ล้านบาท ปิดที่ 140 บาท ลดลง 0.50 บาท
ADVANC มูลค่าการซื้อขาย 1,719.72 ล้านบาท ปิดที่ 176.50 บาท ลดลง 2.50 บาท
AOT มูลค่าการซื้อขาย 1,583.37 ล้านบาท ปิดที่ 66 บาท เพิ่มขึ้น 0.25 บาท
 
ตลาดหุ้นเอเชีย
